קרינה ישירה .
המרחב הציבורי ההתייחסות לפרוגרמה כאמצעי להעשרת המרחב הציבורי באמצעות מוזיקה הובילה לתכנון קרבה מקסימלית אך מווסתת בין הציבור לפנים המבנה. צורת המבנה ואחידות החומר נובעות מההתייחסות לסביבה הקיימת כמקור עיצובי ממנו ניתן לחלץ איקוניות צנועה ללא עיצוב יתר.
במבשרת ציון נתגלתה מערכות יחסים מורכבות בין הסביבה העירונית לבין הטבע המקיף אותה. מיפוי מצבים אלה חשף קשרים הנוצרים באמצעות תנועה, מבט וקול. היחס לשדרה מחד ולואדי מאידך, מעוררים מצב דואלי של חשיפה ופרטיות.
לשדרות הראל ולרחובות הסובבים מופנות דפנות בעלות אפיונים שונים - ממרכז הקליטה מופנת דופן, חשופה לחלוטין, מבחינת מבט וקול, אל השדרה. אך ניתוק מפלסי אינו מאפשר תנועה ישירה אל בתי המרכז. בשכונות המגורים הסמוכות לאתר, בנויה הסביבה כך שהגישה לבית הנה מהרחוב אך הוא נסתר למבט ולקול באמצעות חומה לחזית הרחוב. אל הואדי מופנות חזיתות פתוחות, אך ללא גישה תנועתית ישירה , במובן זה מהווה המגרש הזדמנות לגישה ישירה אל הואדי והלאה למסלול טיול בטבע.
שטחים ציבוריים ופיתוח בקצה המגרש ובשצ"פ שבינו לבין שדרות הראל תוכננה כיכר כניסה קטנה הפונה אל כיכר חלילים וממנה ניתן לעלות למרפסת הנוף על גג האודיטוריום. למגיעים משדרות הראל מכיוון מרכז הקליטה נחשפת גינה של עצי הואדי.